യു.പി മന്ത്രിസഭ വിപുലീകരണം ജാതിസമവാക്യങ്ങള് ഉയര്ത്തിക്കാട്ടി വകുപ്പുകള് പങ്കുവെച്ചു ലഖ്നോ: 2022 ലെ നിയമസഭ തെരഞ്ഞെടുപ്പിന് മുന്നോടിയായി യുപി മന്ത്രിസഭ വിപുലീകരണത്തിന് പിന്നില് യോഗി സര്ക്കാറിന്റെ ജാതിസമവാക്യം. തെരഞ്ഞെടുപ്പിലെ പ്രതിസന്ധികള് മുന് കൂട്ടിക്കണ്ടാണ് സര്ക്കാര് നീക്കം. ഏഴ് പുതിയ മന്ത്രിമാരാണ് യോഗി സര്ക്കറിന്റെ മന്ത്രിസഭയിലേക്ക് പുതുതായി എത്തിയത്. ഓരോ മന്ത്രിമാര്ക്കും തങ്ങളുടെ വകുപ്പുകള് യോഗി ആദിത്യനാഥ് നല്കി കഴിഞ്ഞു. പുതിയ മന്ത്രിസഭാംഗങ്ങളില് ഒരു ബ്രാഹ്മണ്, മൂന്ന് ഒ.ബി.സി വിഭാഗക്കാര്, മൂന്ന് എസ്.സിഎസ്.ടി വിഭാഗക്കാര് എന്നിവര് ഉള്പ്പെടും. ഞായറാഴ്ചയായിരുന്നു പുതിയ മന്ത്രിമാരുടെ സത്യപ്രതിജ്ഞ.യു.പിയിലെ എസ്.സിഎസ്.ടി, ഒ.ബി.സി വിഭാഗങ്ങളെ ലക്ഷ്യമിട്ടാണ് പുനസംഘടനയെന്നാണ് പ്രധാനമായും വാദമുയരുന്നത് .സംസ്ഥാനത്തിന്റെ നിയന്ത്രണം തനിക്കാണെന്ന് ഉറപ്പിക്കാനാണ് യോഗി സര്ക്കാറിന്റെ ശ്രമം. കാബിനറ്റ് പദവിയുള്ള ജിതിന് പ്രസാദ സാങ്കേതിക വകുപ്പ് മന്ത്രിയാണ്. സാമൂഹ്യക്ഷേമം സജ്ഞീവ് കുമാര്, സഹകരണ വകുപ്പ് സംഗീത ബല്വന്ത് ബിന്ദ്, വ്യവസായ വകുപ്പ് ധരംവീര് പ്രജാപതി, ജലശക്തി വകുപ്പ് ദിനേശ് ഖത്തീക് എന്നിവര് സുമതല വഹിയ്ക്കും . അതെ സമയം ബി.എസ്.പി വിട്ട് ബി.ജെ.പിയിലെത്തിയ പല്ട്ടു രാമിനാണ് ഹോം ഗാര്ഡ്, വിമുക്തഭടന്മാരുടെ ക്ഷേമം എന്നീ വകുപ്പുകള്. ബഹേദി എം.എല്.എ ഛത്രപാല് ഗാങ്വാര് ധനകാര്യവകു പ്പ് കൈകാര്യം ചെയ്യും. ഒ.ബി.സി വിഭാഗത്തില്നിന്നുള്ളവരാണ് ഛത്രപാല് ഗാങ്വാര്, ധരംവീര് പ്രജാപതി, ഡോ . സംഗീത ബല്വന്ത് ബിന്ദ് എന്നിവര്. ദിനേഷ് ഖത്തീക്, പല്ട്ടു റാം എന്നിവര് എസ്.സി വിഭാഗവും സജ്ഞീവ് കുമാര് എസ്.ടി വിഭാഗവുമാണ്.The post യു.പി മന്ത്രിസഭ വിപുലീകരണം ജാതിസമവാക്യങ്ങള് ഉയര്ത്തിക്കാട്ടി വകുപ്പുകള് പങ്കുവെച്ചു first appeared on MalayalamExpressOnline.